|  |
| --- |
| **A PÁLYÁZATOT ISMERTETŐ KIADVÁNYHOZ SZÜKSÉGES**  **ALAPADATOK ÉS KIEGÉSZÍTŐ INFORMÁCIÓK** |

**Pályamű elnevezése és címe: Elysium Társasház**

Beruházó: Rózsadomb Panoráma Kft.

Pályázó (fejlesztő): RED Real Kft.

Tervező: CÉH Zrt.

Kivitelező: Market Építő Zrt.

**Az ingatlanfejlesztés koncepciója**,

Az Elysium Társasház létrejöttével, a régi SZOT szálló betontorzójának elbontásával Budapest belvárosának leglátványosabb szégyenfoltja tűnt el. A történelmi belváros közelsége és a domborzati viszonyok adta helyi adottságokat kihasználva az Elysiumban található lakások mindegyike a Duna felé tájolt, nagy méretű terasszal rendelkezik, lélegzetelállító örökpanorámával többek között a Dunára, az Országházra és a budai Várnegyedre.

Az Elysium fejlesztési koncepciója három alapkövetelmény köré épült: a legmagasabb szintű minőség és belsőépítészeti megoldások, az egyedi vevői igények maximális kiszolgálása, mindez a privát szféra, az intimitás biztosítása mellett. A több, mint két hektáros ősfás park nyújtotta környezet, illetve a mindennapokban elérhető, ötcsillagos szállodákkal vetekedő szolgáltatások egyedülálló, nemzetközi szinten is kiemelkedő minőséget képviselnek. Az Elysium kivitelezése során mind a megvalósításban, mind a természeti környezetbe integrálásban a letisztult elegancia, fenntartható harmónia volt az első számú rendezőelv.